<<ԳԱՎԱՌԻ ԱՎԱԳ ԴՊՐՈՑ>> ՊՈԱԿ

ՎԵՐԱՊԱՏՐՈՍՏՈՂ ԿԱԶՄԱԿԵՐՊՈՒԹՅՈՒՆ

Դասընթաց՝ Հերթական ատեստավորման ենթակա

ուսուցիչների վերապատրաստում

ՀԵՏԱԶՈՏԱԿԱՆ ԱՇԽԱՏԱՆՔ

Թեմա՝ Հարցադրումների մեթոդի կարևորությունը սովորողների ստեղծագործականության և սոցիալական ունակությունների զարգացման

վրա

Վերապատրաստող ուսուցիչ՝ Լ. Հակոբյան

ՈՒսուցչուհի՝ Լ. Ղազանչյան

Գավառ 2022

ԲՈՎԱՆԴԱԿՈՒԹՅՈՒՆ

Ներածություն 2

Արդյունավետ հարցադրումների առաջադրում 4

Բլումի դասակարգման վերին մակարդակը վերհանող բայեր 6

Երբ ենք սովորողներին ասում ավելին, քան պետք է 9

Սովորողի հետազոտության խթանում՝ ուղղված դասի ընթացքում 10

Մովսես Խորենացի <<Ողբ>> հավածի վերլուծություն 13

Անտուան դը Սենտ-Էքզյուպերի <<Փոքրիկ իշխանը>> հեքիաթի վերլուծություն 13

Բլումի <<Երիցուկ>> մեթոդը 15

Д. Петти -Ինքնանդրադարձ. Լավ հարցեր կազմելու <<10 պատվիրաններ>> 16

Եզրակացություն 18

Գրականություն 19

ՆԵՐԱԾՈՒԹՅՈՒՆ

Մտածող, բազմակողմանի զարգացած անձնավորության ձևավորման համար կարևոր նշանակություն ունեն տարբեր երևույթների, գիտությունների միջև գոյություն ունեցող կապերի ճանաչունը, դրանց համադրումն ու օգտագործումը, որն իրականացվում է ուսուցման ժամանակ:

ՈՒսումնառության և դասավանդման մեթոդների ընտրությունը և արդիականացումը հիմք է հանդիսանում կրթության բարձրացմանը, բարելավմանը: Դասավանդման գործընթացում հարցերի կիրառությունը ամենահզոր գործիքներից է, և ճիշտ կիրառությունը նկատելիորեն կարող է բարձրացնել սովորողների ներգրավվածության մակարդակը:

Հետազոտական աշխատանքի նպատակն է.

* մշակել և ուսումնասիրություններով հիմնավորել հարցադրումների մեթոդի դասավանդման ժամանակակից, արդյունավետ մեթոդական համակարգ՝ հիմնված համագործակցային ուսուցման սկզբունքների և ուսուցման անձնակողմնորոշիչ տեսության վրա,
* ներկայացնել հարցադրումների մեթոդի ռազմավարությունը՝ որպես սովորողների գիտելիքները գնահատելու
* քննադատական մտածողությունը զարգացնելու,
* սովորողների ներգրավվածության աստիճանը խթանելու,
* դասի նպատակներից բխող հարցեր առաջադրելու, որոնք հիմք կհանդիսանան նոր գաղափարների առաջացման ավելի խորքային ուսումնասիրությունների համար:

Հետազոտության խնդիրներն են՝

* ուսումնասիրելու հարցադրումների միջոցով գիտելիքների դասավանդման պատմական փորձը, գործադրված մեթոդներն ու հնարները,
* նորովի բացահայտել սովորողների տարիքային ընդհանուր զարգացման յուրահատկությունները՝ կապած հարցադրումների հետ,
* ուսումնասիրել գիտելիքների կիրառման մակարդակը
* մշակել և փորձարկել գիտելիքների յուրացմանը խթանող մեթոդական ժամանակակից համակարգ և վերլուծել արդյունքները,
* մշակել արդյունավետ դասավանդման պայմաններ, որոնք հնարավոր կդարձնեն հարցադրումների միջոցով սովորողների բառապաշարի հարստացմանը, լեզվական մտածողության ձևավորմանը, գրավոր և բանավոր խոսքի զարգացմանը, ինքնուրույն մտածողության, ստեղծարարության զարգացմանը:

Մանկավարժական գիտափորձի միջոցով պարզել՝

* ինչ փորձ է կատարել ուսուցիչը տվյալ թեմայի ուսուցման գծով,
* որքանով են կապված սովորողների բառապաշարի հարստացումը, ստեղծարարությունը, կարողունակությունը ուսումնասիրվող հիմնախնդրի հետ:

ԱՐԴՅՈՒՆԱՎԵՏ ՀԱՐՑԱԴՐՈՒՄՆԵՐԻ ԱՌԱՋԱԴՐՈՒՄ

Հարցադրման մեթոդով ուսուցման համատեքստում գիտելիքների ուսուցման արդյունավետությունը կբարձրանա, եթե այդ գործընթացը պլանավորելիս հաշվի առնվեն հայոց լեզվի և գրականության առարկայական չափորոշ չի պահանջներն ու սովորողների լեզվամտածողության առանձնահատկությունները ու կրթության բովանդակային բոլոր բաղադրիչները:

Պետք է հաշվի առնվեն բառապաշարի շերտերը և նրանց խոսքում գիտելիքների կիրառման մակարդակը: Աշխատանքները կազմակերպվեն կենդանի գրական խոսքի օրինակների, սովորողների կողմից հարցադրումների մեթոդի միջոցով ձեռք բերված գիտելիքների համակարգի գիտակցական յուրացման, համագործակցային մեթոդների ու սովորողների խոսքի պլանավորված մշտադիտարկումների կիրառմամբ:

Ցանկալի է` ստացած գիտելիքների ու կարողությունների ձևավորվածության վերջնական ստուգումն իրականացնել ոչ միայն հարցարանային ստուգման, այլև ստուգատեսի միջոցով: Այն սովորողներին մղում է հետազոտության՜ ստիպելով, որ սովորողները հիմնվեն առկա գիտելիքների վրա կամ կատարելագործեն դրանք առաջադրանքը լուծել օգնող բացատրություններ <<կառուցելիս>>:

Այս համատեքստում էական դեր են խաղում ուսուցչի հմուտ հարցադրումները՝ օգնելով սովորողներին վերհանել մտածական գործընթացներ, գաղափարների միջև առկա կապերը տեսնել և սովորողների համար ընբռնելի լուծում գտնելու ճանապարհին նոր պատկերացումներ կառուցել:

Որպեսզի ուսուցիչներն իմանան, թե ինչ հարցեր տան գաղափարներն առաջ տանելու համար, կարևոր է ,որ սովորողները շարունակաբար զարգացնեն առարկան դասավանդելու գիտելիքները և այդ ըմբռնումը շաղկապեն կրթակարգի հետ, մտապահեն կրթական նպատակն ու գաղափարները:

Երբ դասարանին հարցեր ենք ուղղում, փորձենք հարցերը հնարավորինս հավասարաչափ բաշխել՝

Ա. Այս հարցին հետևի նստարանին նստածներից ով կպատասխանի:

Բ. Հայկ, դու ի՞նչ կասես:

Գ. Իսկ ի՞նչ կասեք, եթե հարցին պատասխանի նա, ով դեռ ոչ մի հարցի չի պատասխանել:

Սխեմայում պատկերված է այն, ինչը հաճախ անվանում են <<ուսուցչի տեսադաշտ>>: Դասարանում գտնվում են սովորողները, ամենայն հավանականությամբ, դասի ընթացքում ներգրավված են լինում, ուստի հավանական է, որ հարցերին հենց նրանք պատասխանեն:

ՈՒսուցիչները կարող են հարցադրումներ մշակել սովորողների քննարկումների ընթացքում, նրանք կարող են արդյունավետ հարցադրումներ պլանավորել դասին պատրաստվելիս: Կրթակարգում ներկայացված գլխավոր գաղափարների զարգացման իմացությունը, ուսուցչի ձեռնարկներում զետեղված նյութերն ընթերցելը կարող են օգնել ուսուցիչներին ուսուցման ընթացքում արվող հարցադրումների ընտրության հարցում:



Արդյունավետ հարցադրումներ անելու համար նախապես պետք է հասկանալ սովորողի մտածողությունը, որը թույլ է տալիս ուսուցիչներին պլանավորել և կանխատեսել սովորողի մտածողությանը նպաստող և ըմբռնումը խորացնող հնարավոր հարցադրումներ:

Հարկավոր է,որ հարցադրումները շաղկապել կրթական նպատակների հետ, իսկ նպատակները բխեցնել կրթակարգային վերջնարդյունքներից: Վերջնարդյունքները հուշում են ուսուցչին, թե ինչ հարցեր տալ ու ինչ խնդիրներ բարձրացնել: Կրթակարգի հետ առնչություն ունեցող հարցեր տալով՝ ուսուցիչն օգնում է սովորողին կենտրոնանալ կարևոր սկզբունքների վրա: Այդ պարագայում եռափուլ դասի ամրապնդման փուլում սովորողներն ավելի լավ են կարողանում ընդհանրացումներ անել և սովորածը կիրառել:

Դասընթացին արդյունավետ բաց հարցադրումները սովորողներին նետում են հաղթահարելի, այսինքն՝ նրանց իմացական մակարդակին համապատասխան մարտահրավերներ: Բաց հարցադրումները, ընդհանուր առմամբ, նպաստում են ուսումնառությանը: Բաց է այնպիսի հարցադրումը, որը մղում է զանազան պատասխանների ու մոտեցումների: Բաց հարցերը թույլ են տալիս սովորողներին պատասխանել իրենց զարգացման մակարդակի համաձայն, օգնում են ուսուցիչներին զարգացնել սովորողների ինքնավստահությունը: Բաց հարցադրումները հնարավորություն են տալիս տարբերակման: Պատասխանները վերհանում են պատրաստվածության կամ ըմբռնման տարբեր մակարդակներով պայմանավորված անհատական տարբերությունները, սովորողներին ծանոթ ռազմավարությունները ու ընդհանուր առմամբ սովորողների՝ խնդրին մոտենալու եղանակները:

Սովորողներին տրվող բաց հարցերը հուշում են, որ մի շարք պատասխաններ են ակնկալվում, այդ պատասխաններն արժևորվում են: Այո /ոչ հարցադրումները կանգնեցնում են հաղորդակցությունը և չեն տրամադրում օգտակար տեղեկություններ: Սովորողը առանց հասկանալու կարող է ճիշտ պատասխանել:

Դժվար կամ հեշտ որակումները կարող են սովորողի ուսումնառությունը արգելափակել: Դժվար հարցադրումներից որոշ սովորողներ վախենում են, հեշտ հարցադրումներն էլ ձանձրացնում են մյուսներին: ՈՒսուցիչներն ուշադիր պետք է լինեն նաև ոչ խոսքային և խոսքային հուշումներ անելիս: Ժեստերը, դեմքի արտահայտությունը և ձայնի տոնը կարող են ուղարկել սովորողների մտածելուն խանգարող աղդանշաններ:[[1]](#footnote-0)

Առաջադրել մյուսներին ևս զույգի մեջ ներգրավող հարցադրումներ: Շնորհիվ հարցերի ձևակերպման` խնդիրը կարող է ճանապարհ բացել դեպի ուսումնասիրվող գլխավոր գաղափարները: ՈՒսուցիչը տալիս է դասարանային քննարկումների հանգեցնող կամ խմբային հարցադրումներ, որոնց ժամանակ քննարկվում է լուծման կապն արդեն իսկ եղած և նոր գիտելիքների հետ: Թեմատիկ զրույցներ են ծավալվում ինչպես ուսուցչի և սովորողի, այնպես էլ սովորողների միջև դասարանի ուսումնառական համայնքում:

***Բլումի դասավանդման վերին մակարդակները վերհանող բայերը***: Կապակցել, հիմնավորել, գնահատել, մանրամասնել բայերը սովորողներին ստիպում են արտահայտել իրենց ըմբռնումը և մտածողությունը, ընդլայնել ուսումնառությունը և խորացնել իրենց հասկացողությունը:

Հույնկերը և Ֆրեքմանը (2004,էջ256 ) ներկայացնում են բայերի ցանկ, որոնք վերհանում են մտածողությունը խթանող ճանաչողական կոնկրետ գործընթացներ.

| հիշել | ամփոփել | սահմանել | եզրակացնել |
| --- | --- | --- | --- |
| նկատել | գնահատել | որոշել | հետևության հանգել |
| դիտարկել | պատկերացնել | համեմատել | շաղկապել |
| մեկնաբանել | տարբերել | կանխատեսել | հաշվի առնել |
| հակադրել | տարբերակել | բացատրել | նկարագրել |

Հարցը տալուց հետո, երբ ուսուցիչները սպասում են չորս վայրկյան, սովորողների պատասխանների որան ու քանակը սովորաբար ավելանում են: Երբ ուսուցիչները մտածելու ժամանակ են տալիս, ոչ այնքան վստահ սովորողները երբեմն ավելի հաճախ են հարցերին պատասխանում: Շատ սովորողների մտքերը բառերով արտահայտելու համար պարզապես ավելի շատ ժամանակ է հարկավոր, քան սովորաբար տրվում է: Շրջվել և խոսել, մտածել, զույգ կազմել, ներկայացնել, կարուսել ռազմավարությունները տալիս են սովորողներին հստակեցնելու մտքերը և արտաբերելու ժամանակ:

Հեշտ է անտեսել դասարանի վերջում նստած աշակերտներին: Կարելի է փորձել նրանց ներգրավել: Սակավախոս սովորողներից կարելի է պատասխան ստանալ աչքերի կոնտակտի ու ժեստերի շնորհիվ: Եթե հարցադրումը հանգեցնում է աշակերտներից մեկի միջև խոսակցության, ժեստերի և աչքերի միջոցով կարելի է ներգրավել նաև դասարանի մյուս սովորողներին: Եթե սովորողները պատասխանում են դժկամորեն, սկզբում պետք է համոզվել,որ հարցերը բավականաչափ պարզ են, որ սպասել ենք բավականաչափ և որ սովորողներին շնորհակալություն կամ գովեստի խոսք ենք հայտնում պատասխանների համար:

Հարցադրումների այս մեթոդի ճանապարհին կարևորում եմ հետևյալը՝

Ա. Սովորողներին սեփական պատկերացումները ներկայացնելու, պարզաբանելու, նկարագրելու հարցում առաջադրել հետևյալ օգնող հարցադրումները՝

* Լավագույնս ո՞ր եղանակն է (օրինակ՝մոդելը, նկարը, նախադասությունը) ցույց տալիս ձեր իմացածը:
* Ձեր մտածողությունը ինչպե՞ս եք ցույց տվել ( օրինակ՝ մոդելի, թվի, նկար, նախադասության միջոցով ):
* Ձեր փորձառությունը բնութագրելու համար ինչպիսի՞ հոմանիշ բառեր եք օգտագործել:
* Ինչպե՞ս եք այն ցույց տվել:

Հուշումներ՝

* Ես որշեցի կիրառել…
* Գծագիրը լավագույնս ցույց է տալիս սա, որովհետև…(T-աձև դիագրամը, նկարը):
* Ես կարող եմ սա ավելի հստակեցմել՝ կիրառելով …
* Հոմանիշ բառերը, որոնք օգնում են ուրիշներին հասկանալ՝ ինչ եմ արել…

Բ. Սեփական աշխատանքին վերլուծաբար անդրադառնալու, ուսումնասիրելու, դասակարգելու, կիրառելու հարցում .

Հարցադրում՝

* Ի՞նչ գաղափար էիք ուսումնասիրում:
* Ի՞նչ հարցեր առաջացան աշխատելու ընթացքում:
* Որոշումներ կայացնելիս կամ ռազմավարություն ընտրելիս ի՞նչ էիք մտածում:
* Ի՞նչ փոփոխություններ էիք ստիպված անել:
* Առաջադրանքի ամենադժվար մասը ո՞րն է և ինչո՞ւ:
* Ինչպե՞ս դա հասկացաք:

Հուշումներ՝

* ինձ մոտ առաջացած հարցը հետևյալն է…
* Ես իսկապես զգում էի…
* Ես մտածում էի… , ես որոշեցի…
* Ինձ համար դժվար էր …, որովհետև
* Իմ սովորած ամենակարևոր բանը…

Վերաբերմունքը, զգացողությունները, համոզմունքները ներկայացնելու հարցում.

Հարցադրումներ՝

* Ի՞նչ կցանկանայիք պարզել…-ի մասին:
* Ի՞նչ զգացողություններ ունեք առարկայի հանդեպ:
* Ի՞նչ է ձեզ հիշեցնում այս գաղափարը:
* Ինչպե՞ս կբնութագրեք առարկան:

Հուշումներ՝

* Առարկայի մեջ ինչն է ինձ դուր գալիս…
* Այս թեմատիկ բաժնի ամենադժվար մասը…-ն է:
* Ինձ հարկավոր է … հարցում օգնություն, որովհետև…
* Ընկերոջը գրեք` պատմելով, թե ինչ եք զգում դասին:
* Ես այսօր զգացի…[[2]](#footnote-1)

ԵՐԲ ԵՆՔ ՍՈՎԱՐՈՂԻՆ ԱՍՈՒՄ ԱՎԵԼԻՆ, ՔԱՆ ՊԵՏՔ Է

Հարցադրումներ անելու ուսուցչի նպատակը սովորողներին դեպի կանխամտածված լուծումն ուղղորդելն է: Նրա նպատակն է օգնել սովորողներին հստակ պատկերացնել առաջադրանքի մասին նրանց մտածողությունը: Հարցադրումները կօգնեն սովորողներին տեսնել գաղափարների միջև կապերը, մեծապես կավելացնեն սովորողի կենտրոնացումը և մասնակցությունը:

Հմուտ մանկավարժները սովորաբար իրենց խոսքը համեմում են 1-4 հարցով: Տրամաբանական մտածողություն պահանջող դժվար նյութ բացատրելիս նրանց ներկայացումն, ըստ էության, հաճախ 100-տոկոսանոց հարցերի շղթա է դառնում:

ՍՈՎՈՐՈՂԻ ՀԵՏԱԶՈՏՈՒԹՅԱՆ ԽԹԱՆՈՒՄ ԽՆԴԻՐՆԵՐԻ ԼՈՒԾՄԱՆՆ

ՈՒՂՂՎԱԾ ԴԱՍԻ ԸՆԹԱՑՔՈՒՄ

Դասավանդման յուրաքանչյուր մասն ունի իր ուրույն նպատակը: Յուրաքանչյուր մասի ընթացքում հնչեցրած հուշումների և հարցադրումների նպատակները տարբերվում են ուսուցչի հասկացությունների և կրթակարգային գլխավոր գաղափարների: Գիտելիքն ազդում է հարցադրումների և դրանց առաջադրման ճիշտ ժամանակի վրա:

1. Սկզբում՝ ուղեղը գործի դնել, ակտիվացնել
2. Ընթացքում՜ գործել, աշխտել
3. Վերջում՝ ամրապնդել, վարժվել, կարևոր փաստերն արձանագրել և ամփոփել:

Դասի սկզբի մասի նպատակն է սովորողների ճանաչողության տեսանկյունից նախապատրաստել հանձնարարությանը՝ դրդելով նրանց մտածելու նախկինում սովորած և կիրառած գաղափարների և ռազմավարության մասին: Դասավանդողը կարող է նաև հանձնարարել ավելի փոքր առաջադրանք՝ նախկինում ստացած գիտելիքները, ծանոթ հմտություններն ու ռազմավարությունները հիշեցնելու նպատակով:

ՈՒսուցիչները հարցադրումների միջոցով ջանում են հասկանալ՝ սովորողներն արդեն իսկ գիտե՞ն առաջադրանքի բովանդակության և համատեքստի մասին, փորձում են որսալ նրանց պատրաստվածության մակարդակը: Այս փուլում ուշադիր զննելը հնարավորություն կտա ուսուցիչներին դասի ընթացքում առաջադրել ավելի խորքային մտածողությանը նպաստող հետագա հարցադրումներ և հուշումներ: Սովորողներն ակտիվացման փուլում վերհիշում են նախկինում սովորածը և պատրաստվում դրանք կիրառել քննարկման պարագայում:

Սովորողների համար սա միմյանց հարցեր տալու հնարավորություն է ուսուցչի մշակած հարցադրումների նման:

. Ակտիվացման փուլում սովորողներին առաջարկում եմ հարցադրումների և հուշումների ներքոգրյալ օրինակները: Կախված համատեքստից՝ դրանք կարող են նաև նպատակահարմար լինել դասի այլ փուլերում: Շատ կարևոր է հաշվի առնել հարցադրման կամ հուշման նպատակը:

Հնարավոր նպատակներ.

1. Հասկանալ խնդիրը և դրա համատեքստը

. Ի՞նչ տվյալներ ենք / եք կիրառելու խնդրի լուծման համար:

1. Ակտիվացնել եղած գիտելիքները, կապեր հաստատել

. Եկեք գրի առնենք այն ամենը, ի՞նչ գիտենք …-ի մասին :

. Այս առաջադրանքի նման ուրիշ ի՞նչ առաջադրանք ենք / եք կատարել :

. Ի՞նչ ընդհանրացումներ ունեն այս երկու … - ը: Ի՞նչն է դրանցից յուրաքանչյուրին բնորոշել:

Դասի ընթացքուն սովորողներն աշխատում են առաջադրանքի կատարման, ինչպես նաև իրենց մտածողությունն արտահայտելու ուղղությամբ: Դասի այս փուլը դիտողական գնահատման տարատեսակ հնարավորություններ է տալիս:

Կարելի է նաև մանրամասն ուսումնասիրել թե սխալ և թե ճիշտ առաջադրանքները, քանի որ հարցադրումները խթանում են ըմբռնում կառուցող և այն ամրապնդող մտածողությանը:

Ներկայացնում եմ մտածողությունը ստուգելու և այն առաջ մղելու նպատակով ուսուցիչնեի և սովորողների կողմից առաջադրվող հնարավոր նպատակներ, հարցադրումներ և հուշումներ: Հարցադրումների լավ տեխնիկա մշակելով՝ ուսուցիչները զինում են սովորողներին միմյանց լավ հարցեր տալու կարողությամբ:

Հնարավոր նպատակներ.

1. Հստակեցնել ըմբռնումը և տրամաբանական մտածողությունը

. Ինչպե՞ս հասկացանք / հասկացաք այդ ամենը :

. Ի՞նչ է ցույց տալիս այս հատվածը մեր / ձեր լուծման մեջ :

. Ինչպե՞ս ենք / եք հասկանում , որ մեր / ձեր պատասխանը խելամիտ է:

2 . Շեշտը դնել հաղորդակցման վրա

. Ի՞նչ կարող ենք / եք ավելացնել մեր / ձեր լուծմանը, որպեսզի այն ավելի հասկանալի դառնա ընթերցողին :

. Ինչպե՞ս կարող ենք / եք ներկայացնել մեր / ձեր մտածողությունը :

3. Անել ենթադրություններ

. Ի՞նչ կպատահեր , եթե …

. Արդյո՞ք ամեն անգամ սա կաշխատի: Կարո՞ղ ենք / եք բերել օրինակներ, որոնք չեն աշխատում:

Եռափուլ դասի վերջին փուլում դասավանդողը ռազմավարական տեսանկյունից համակարգում է սովորողների՝ առաջադրանքը ներկայացնելու գործընթացը: Ամրապնդման ընթացքում սովորողներն ու ուսուցիչները տալիս են դասարանի առաջադրանքներում առկա գաղափարներն ամփոփող հարցեր:

Դրանք սովորողներին օգնում են բացահայտել, կապեր ստեղծել լուծումների, ռազմավարությունների և հասկացությունների միջև: Այլոց առաջադրանքները վերլուծելիս սովորողներըը հարցականի տակ են դնում սեփական և ուրիշների գաղափարները:

Ներկայացնում եմ ամրապնդման փուլում սովորողների ու ուսուցիչների կողմից առաջադրվող հնարավոր նպատակներ, հարցադրումներ, հուշումներ:

Հնարավոր նպատակներ.

1. Հստակեցնել ըմբռնումը, հստակեցնել ռազմավարությունը

. Ինչպե՞ս կարող ենք / եք գալ նույն պատասխանին, սակայն այլ եղանակով:

. Սեփական բառերով ինչպես կբացատրենք / կբացատրեք …-ի ասածը:

. Համոզեք մեզ / ձեզ / նրանց:

1. Գտնել ընդհանրությունները և համեմատել լուծումները

. Ինչո՞վ է այս լուծումը տարբեր կամ նման մյուսներից:

1. Ընդհանրացումներ անել, համադրել սովորածը

. Ին՞չ ենք / եք բացահայտել այս խնդիրը լուծելիս:

. Ի՞նչ ենք / եք այսօր սովորել:

Կարևորում եմ նաև այն հարցադրումները, որոնք միտված են գնահատման համար: Գնահատման համար նախատեսված հարցադրումները պլանավորելիս հետևյալ նպատակները և հարցադրումներն եմ իմ առջև դրել.

Նպատակներ.

Բացատրել, թե ինչու՞ է պետք և ինչպես կարելի է օգտագործել հարցադրումները սովորողի առաջխաղացման մասին տվյալներ հավաքելու համար:

Ներկայացնել՝ ի՞նչ է նշանակում հայտորոշող հարցադրում հասկացությունը:

Վերջնարդյունքներ.

Դուք կկարողանաք՝

ա. Բացատրել գնահատման գործընթացում ուսումնառությանը նպաստող հարցադրումների դերը

բ. ՈՒԳՆ-ի հարցերը պլանավորել դասի խնդրահարույց կետերի շուրջ'

գ. Բացատրել հայտորոշող հարցադրման էությունը ու կիրառել այն դասերը պլանավորելիս:

Հարցադրումները պլանավորելիս պետք է հաշվի առնել՝

. Ի՞նչ հարցնել և ե՞րբ հարցնել

. Ինչպե՞ս հավաքել տվյալներ

. Ի՞նչ անել հավաքած տվյալների հետ[[3]](#footnote-2)

Հարցադրումները մեզ օգնում են նոր տեղեկություն ձեռք բերել, վերլուծել: Սովորողները կուտակում, համակարգում և վերլուծում են տեղեկատվությունը, իմաստավորելու համար եզրահանգումներ անում: Կարևոր է ոչ միայն ճշգրիտ հարցեր արծարծելը, այլև դրանք տրամաբանական հերթականությամբ ներկայացնելը: Հարցերը պետք է այնպես ձևակերպել, որպեսզի դրանք սովորողներին մտածողության ցածր աստիճանից տանեն ավելի բարձր աստիճան, իսկ տրամաբանական հերթականության բացակայությունը կարող է սովորողներին շեղել մատուցվող նյութից կամ դասի նպատակից:

Շատ արդյունավետ է <<դատարանի >> առջև հնարը, որը զարգացնում է սովորողների ինքնուրույն և համագործակցային հետազոտական քննադատական մտածողությունը և հմտությունները զարգացնելու: Հատկապես արդյունավեր է ծավալուն թեմայի ամփոփման նպատակով:

1. Սովորողների հետ ընտրել որևէ պատմագեղարվեստական կերպար
2. .Սահամանել հիմնական հարցը, որը կարող է ներառել այն բոլոր <<մեղադրանքները>>, որոնք ներկայացվում են տվյան կերպարին:
3. Վիճակահանությամբ սովորողների մի մասը պետք է հանդես գան պաշտպանական կողմի, մյուսը՝ մեղադրողի, իսկ երրորդ մասը դատավորի դերում՝ գնահատելով ներկայացված փաստարկները` ճիշտ հարցադրումներ անելով և որոշում կայացնելով:
4. Սովորողները պետք է հստակ փաստարկներ բերեն: Կարելի է հուշել, թե որտեղից գտնեն հավելյալ համապապատասխան նյութեր, որպեսզի իրենց մեղադրական կամ պաշտպանական տեքստերը ավելի հիմնավոր կառուցեն:

Մեղադրականի օրինակներ

* Եղիշե Չարենցը <<մեղադրվում է>> Իոսիվ Ստալինին ուղղված վիրավորական բանաստեղծություն գրելու մեջ
* Վասակ Սյունին <<մեղադրվում է>> հայրենիքի դավաճանության մեջ
* Ռ. Թուսյանը մեղադրվում է Սառային բարոյահոգեբանական վնաս հասցնելու և արժանապատվությունը վիրավորելու համար:

Հարցադրումների օրինակներ

<<Ընկե՜ր Չարենց, Ձեր <<Վերջին խոսք>> բանաստեղծությունը հստակ ակնարկում է ընկեր Ստալինին: Եթե ոչ, ապա ու՞մ է այն ուղղված>>:

<<Թուսյան, անկեղծ էր քո սերը, երբևէ խղճի խայթ ունեցել ես, ինչպես կարդարացնես քո արարքը>>:

1. . Մ. Խորենացու <<Ողբ>> հատվածից դուիս գրել այն տողերը, որո՞նք են արդիական

. Կարո՞ղ ես թվարկել հայ ժողովրդի բնավորության կործանարար, մերժելի վարքագծերը:

. Ինչպե՞ս կարող ես ներկայացնել քո և Խորենացու հանդիպումը: Դերային խաղ՝ <<Ես հանդիպեցի Խորենացուն, նա հարցրեց…>> :

. Ի՞նչը կարևորեցիք, ի՞նչը մերժեցիք, որը կկիրառեք, ի՞նչ կլինի եթե…, ի՞նչ փոփոխություններ կառաջարկեք:

ԱՆՏՈՒԱՆ ԴԸ ՍԵՆՏ- ԷՔԶՅՈՒՊԵՐԻ <<ՓՈՔՐԻԿ ԻՇԽԱՆԸ>>

Անտուան դը Սենտ- Էքզյուպերիի <<Փոքրիկ իշխանը>> հեքիաթի աղվեսի և փոքրիկ իշխանի հանդիպման հատվածի վերլուծություն՝ հարցադրումների մեթոդով /խմբային աշխատանք/

Առաջին խումբ

. Հատվածը ընթերցելու ժամանակ ի՞նչ գույններ էիր տեսնում, իսկ՝ երաժշտությու՞ն…

. Փորձիր նկարել այն, ի՞նչ զգացիր հատվածի ընթերցանության ժամանակ:

*ԵՎ քո քայլվածքը երգի պես ինձ կկանչի…*

*Քայլվածքը՝ երգի*՞ *պես..*

*ԵՎ ես կսկսեմ սիրել քամուց օրովող հասկերի շրշյունը… Սիրել օրորվող հասկերի շրշյու*՞*նը...*

*. Բարի արմատով նոր բառեր կազմիր*

*. Գրիր ասացվածքներ բարեկամ բառով*

*. Պատասխանիր <<Իսկ ինչպե*՞*ս են ընտելացնում>> հարցին՝ օգտվելով ընտելանալ և բարեկամանալ բառերի բացատրությունից:*

*<<Միայն սիրտն է սրատես: Ամենագլխավորը աչքով չես տեսնի>>:*

*Ինչպե*՞*ս եք հասկանում այս տողերի իմաստը:*

*Երկրորդ խումբ*

*- Ինչու*՞ *էր Փոքրիկ իշխանը թողել իր մոլորակը և սկսել թափառումները. Ի*՞*նչ էր փնտրում:*

*- Որտե*՞*ղ են բարեկամ փնտրում:*

*- Մի*՞*շտ է, որ բարեկամը միայն մարդն է, բոլո*՞*ր դեպքերում է մարդը բարեկամ:*

*- Էլ ի*՞*նչը կարող է լինել բարեկամ:*

*- Քո կյանքից պատմիր մի դեպք, երբ ընկերացել ես մեկի հետ, որն առաջին հայացքից խիստ տարբեր է եղել քեզանից:*

*- Աղվեսի <<Ի*՞*նչ ես փնտրում>> հարցին, ի*՞*նչ պատասխանեց Փոքրիկ իշխանը, ինչու*՞ *նա չէր գտնում իր որոնածը:*

*Նամակ գրիր Աղվեսին:*

*Երրորդ խումբ*

*Նախապես իմ կողմից դասի բնաբան ընտրված էին Էքզյուպերիի խոսքերը: Փորձենք հասկանալ հեղինակին, ինչպիսի*՞ *մարդ է եղել նա:*

*Ձեզ կօգնի նաև՝*

*. Գուցե ավելի լավ է ոչ թե չարը ոչնչացնել, այլ աճեցնել բարին:*

*. Մարդակային կյանքն անգին է, բայց մենք միշտ վարվում ենք այնպես, ասես գոյություն ունի ինչ-որ ավելի արժեքավոր բան:*

*. Արցունքներն անձրև են, որի շնորհիվ ամպրոպը հեռանում է:*

*. Դաստիարակությունը կրթության նկատմամբ առավելություն ունի. Մարդուն դաստիարակությունն է կերտում:*

*. Մարդ լինել՝ նշանակում է պատասխանատվության զգացում ունենալ:*

*. Սիրել՝ չի նշանակում նայել միմյանց, սիրել՝ նշանակում է նայել նույն ուղղությամբ:*

*Տան հրաշքը քեզ տրված օթևանը կամ դրա ջերմությունը չէ ու ոչ էլ դրա տերը լինելու գիտակցությունը: Հրաշքը քնքշանքի պաշարներն են, որ այդ տունը տարեցտարի ամբարել է քո ներսում: / Անտուան դը Սենտ –Էքզյուպերի /*

- Պատասխանիր <<Ինչպե՞ս են ընտելացնում>> հարցին՝ վերարտադրելով աղվեսի և Փոքրիկ իշխանի երկխոսությունը: ( դերային խաղ )

- Ի՞նչ է փոխվում, երբ ընտելացնում են…

- Բարեկամի շնորհիվ Փոքրիկ իշխանը ի՞նչ գաղտնիք բացահայտեց:

- Երբ աղվեսը բացում է իր գաղտնիքը Փոքրիկ իշխանին, վերջինս այն կրկնում է. Ինչու՞…

- Ի՞նչ հայտնագործեցիր քեզ համար Փոքրիկ իշխանի հետ ծանոթանալուց հետո:

ԲԼՈՒՄԻ ԵՐԻՑՈՒԿ ՄԵԹՈԴԸ

1.Դեղին – փակ հարցեր (Ո՞վ…, ե՞րբ…, ի՞նչ…)

2.Կանաչ – մեկնաբանող հարց ( Ինչու՞ )


3.Կապույտ – հստակեցնող հարց (Ճի՞շտ եմ հասկանում, որ…)

4. Նարնջագույն – գնահատող հարց (Լա՞վ էր, թե վա՞տ…)

5.Կարմիր – ստեղծագործական (Ի՞նչ կլիներ, եթե…)

6.Մուգ կանաչ – պրակտիկ հարց (Ինչպե՞ս կվարվեի, եթե լինեի… դերում)

7.Մանուշակագույն – կարևո՞ր է



Երբ որպես դասավանդման մեթոդ կիրառում ենք հարցադրումները, ի հայտ է գալիս ևս մեկ առավելություն: Մոտիվացիայի մասին խոսելիս նշվեց, որ սովորողները պետք է իմանան ,որ հաջողություն են գրանցում ուսումնառության մեջ: Ոչինչ այնքան չի մոտիվացնում սովորողին, որքան բավարարվածության զգզցումը, երբ հարցին նա ճիշտ է պատասխանում ու արժանանում է ուսուցչի ջերմ գովասանաքին:

Ամփոփելով ներկայացնում եմ հարցադրումների՝ որպես դասավանդման մեթոդ կիրառելու առավելությունները՝

* Վերհանում է սխալ ենթադրություններն ու գաղափարները՝ թույլ տալով, որ տեղի ունենա <<սովորածը մոռանալու>> գործընթաց / ապահովում է ուսումնառության <<ստուգելու ու շտկելու>> բաղադրիչը/
* Ապահովում է ,որ ուսումնառությունը կառուցողաբար հիմնվի նախկինում ստացած գիտելիքր վրա
* ակնթարթային հետադարձ կապ է տալիս սովորելու գործընթացի վերաբերյալ
* ստեղծում է փոխանցելի գիտելիք
* աշակերտների համար ակտիվ և հետաքրքիր գործընթաց է
* դասի ընթացքը համաատասխանում է սովորողի տեմպին
* սովորողին թույլ է տալիս գործնականում կիրառել ուսուցչի հաղորդածը և նրանց կողմից յուրացված գաղափարներն ու բառապաշարը
* մոտիվացնում է, քանի որ հնարավորություն է տալիս սովորողներին հաջողություն գրանցել ուսումնառության ընթացքում
* անհատական հարցադրումների մեթոդի միջոցով ուսուցչին հնարավորություն է տալիս բացահայտել այն դժվարությունը, որին հանդիպել է <<փակուղում հայտնված>> սովորողը.
* կարող է նաև կիրառվել սովորողին կարգապահ դարձնելու համար
* ուսուցչին թույլ է տալիս գնահատել ուսումնառությունը
* խրախուսում է բարդ մտածողության հմտությունների զարգացումը
* Ցույց է տալիս թեմայի տրամաբանությունը և առաջ անցնում՝ խրախուսելով հասկանալը, ոչ թե անգիր անելը
* Թերություններն այն են, որ հարցադրումների մատեցումը.
* Կարող է լինել ժամանակատար
* խմբում բոլոր սովորողների ներգրավվածությունը դժվարացնում է
* ուսուցչի համար հեշտ կիրառվող ձև չէ:

ԻՆՔՆԱՆԴՐԱԴԱՐՁ. ԼԱՎ ՀԱՐՑԵՐ ԿԱԶՄԵԼՈՒ

<< 10 ՊԱՏՎԻՐԱՆՆԵՐ >>

1. Առաջարկու՞մ եք հարցեր, որոնց ձեր աշակերտները հաջողությամբ կպատասխանեն:
2. Տալի՞ս եք բավարար ժամանակ մտածելու համար:
3. Օգտագործու՞մ եք ժեստերի լեզուն (աչքերի ու հոնքերի շարժ, գլխով հաստատում ) ՝ սովորողներին աջակցելու համար:
4. Խրախուսու՞մ եք ճիշտ պատասխանները:
5. Սխալ պատասխանի դեպքում ծիծաղու՞մ եք կամ հեգնում:
6. Եթե ձեր հարցին սովորողը միանգանից չի պատասխանում, կարողանու՞մ եք ավելի պարզ ձևակերպել կամ վերաձևակերպել հարցադրումը՝ որոնվող պատասխանը ստանալու համար:
7. Խրախուսու՞մ եք բացառապես փաստային հարցերից: Տալի՞ս եք բաց հարցեր:
8. Լսարանին ուղղված հարցերը հավասարաչա՞փ են բաշխում:
9. Կարողանու՞մ եք բացատրելու պահին 2 անգամ 1 րոեում հարց տալ :
10. Հարցադրումները պարզ ու հակիրճ են:

ԵԶՐԱԿԱՑՈՒԹՅՈՒՆ

Հարցադրումների մեթոդը ուսուցման հզոր ռազմավարություն է: Կրթակարգային նպատակների և վերջնարդյունքների մեջ պարփակված գլխավոր գաղափարների հետ կապ ունեցող բաց հարցադրումները խթանում են սովորողի քննադատական մտածողությունը, շարժում հետաքրքրությունը, մղում վերլուծական անդրադարձի ու օգնում սովորողներին յուրովի իմաստավորել ուսումնասիրվող գաղափարը: Նրանց պատասխաններն օգնում են ուսուցչին բացահայտել, գնահատել սովորաղների իմացածը և դասավանդման հետագա քայլերը: Ընբռնմանն ու բովանդակային գիտելիքներին ուղղված հարցադրումներ անելու հմտությունը զարգանում է ժամանակի ընթացքում և վարժանքի կարիք ունի: Սովորողների հասկացութային ըմբռնման առումով արդյունքն իսկապես տեսանելի է:

Հարցադրումների մեթոդն ունի առաջնակարգ կարևորություն: Անհնարին է ձևակերպել խորը իմացություն և մտածելու կարողություն առանց հարցերի կիրառման: Նրանք օգնում են սովորողներին ինքնուրույն մտածել ու ապահովում են որակյալ, բազմակողմանի մտածողություն: Օգտակար կարող է լինել <<Հարց տվեք, դադար առեք, գործի անցեք>> բանաձևը:

Հարցերը համապատասխանում են ուսումնասիրվող հասկացությունների և մոտեցումների կիրառմանը, ուսուցչին հնարավորություն են տալիս արագորեն ստուգել և ուղղել աշակերտի կողմից այս դիմումի ճշտությունը: Դրանք ուսուցչին տալիս են պատկերացում դասավանդելու գործընթացում և օգնում համոզվել, որ աշակերտը չի մոլորվել իր թեմայի մեջ:

Սովորողների համար հարցային զրույցը ավելի հետաքրքիր է, որովհետև հարցերի ճիշտ պատասխանը նրանց տալիս է վստահություն և հաջողություն: Անգամ այն սովորողները, ովքեր պատրաստ չեն հարցին պատասխանելու, վստահության զգացում են զարգացնում, եթե համոզված են, որ իրենց հարցի պատասխանը ճիշտ է լինում:

Այս վստահությունը, որն ամրապնդվում է ուսուցչի աջակցությամբ և գովասանքով, սնուցում է աշակերտի մոտիվացիան: Միևնույն ժամանակ, մեզանից շատերը սկզբում չգիտեն, թե ինչպես ճիշտ հարցադրում անել, բայց պրակտիկայի դեպքում այս հմտությունը ի հայտ է գալիս ինքնաբերաբար:

ԳՐԱԿԱՆՈՒԹՅՈՒՆ

Զոհրաբ Գևորգյան << Ինչպես, ինչու >>

Джеффи Петти ,,Современное обучение ,,ЛомоносовЬ,, 2010

Ռեյնհարթ 200, էջ480

Սթորիգարդ, Հեմ և Ֆոսնոթ 2010

Օնտարիոյի կրթության նախարարություն, 200ба, էջ 32

Բլումի տաքսիոնոմիա

1. **Լավ հարցադրումները չեն փոխարինում ուշադիր լսելուն...**

   << Երբ սովորողները զույգերով կամ խմբերով աշխատում են, ուսուցիչները, շրջելով դասարանում, սովորաբար մոտեննում են նրանց աշխատանքի ընթացում: Շատ հաճախ ուսուցիչները միանգամից խնդրում են սովորողներին բացատրել, թե նրանք ինչ են անում: Սա ոչ միայն կարող է շեղել, այլև պատճառ հանդիսանալ, որ ուսուցչի ուշադրությունից վրիպեն գնահատման հիանալի պահեր: Թե՛ սովորողների մտածողությունը բացահայտելու, թե՛ նրանց շբումը ուսումնասիրելու համար նախ և առաջ ավելի օգտակար է ուշադիր լսել>>: Սթորիգարդ Հեմ և Ֆոսնոթ, 2010 [↑](#footnote-ref-0)
2. **Խթանե՛ք մտածողությունը՝ տալով բաց հարցեր.**

   -Ուրիշ ի՞նչ ձևով կարող էիք...

   -Որքանո՞վ են...նման

   -Ի՞նչ կանեիք, եթե...

   -Ինչո՞վ են տարբեր...

   -Ի՞նչ կպատահեր, եթե...

   -Կ՞ա արդյոք...անելու մեկ այլ ճանապարհ

   -Էլ ի՞նչ կարող էիք անել:

   -Եթե անեմ սա, ի՞նչ կպատահի:

   -Ի՞նչու եք...

   -Ինչպե՞ս եք...

   -Ինչպե՞ս դա հասկացաք:

   -Ի՞նչ է սա իրենից ներկայացնում: (Geoff Petty Москва <<Ломоносов Ь>> 2010,ст.223-230)

   [↑](#footnote-ref-1)
3. **Ուսուցիչների ոսկե միջինը...**

   <<Սովորողի մտածելուն նպաստող և սովորողին չափից շատ բան ասող կամ պատահաբար նրա փոխարեն խնդիրը լուծող հարցադրումների միջև կա սահմանագիծ: Ոսկե միջինը գտնելը տրվում է վերլուծական փորձառության շնորհիվ>>: ( Օնտարիոյի կրթության նախարարություն, 2006, էջ 32 ) [↑](#footnote-ref-2)